CELEX: 32022R0225
Language: hu
Date: 2022-02-17 00:00:00
Title: A Tanács (EU) 2022/225 rendelete (2022. február 17.) a zimbabwei helyzetre tekintettel hozott korlátozó intézkedésekről szóló 314/2004/EK rendelet módosításáról

2022.2.18.   
               
               
                  HU
               
               
                  Az Európai Unió Hivatalos Lapja
               
               
                  L 38/1
               
            
         A TANÁCS (EU) 2022/225 RENDELETE
         (2022. február 17.)
         a zimbabwei helyzetre tekintettel hozott korlátozó intézkedésekről szóló 314/2004/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a zimbabwei helyzetre tekintettel hozott korlátozó intézkedésekről szóló 2011/101/KKBP határozat módosításáról szóló, 2022. február 17-i (KKBP) 2022/227 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 314/2004/EK tanácsi rendelet (2) végrehajt több, a 2011/101/KKBP tanácsi határozatban (3) előírt intézkedést, ideértve a jegyzékbe vett személyek és szervezetek pénzeszközeinek és gazdasági erőforrásainak a zimbabwei helyzetre tekintettel történő befagyasztását.
                  
               
                     (2)
                  
                  
                     A Tanács 2022. február 17-én elfogadta a (KKBP) 2022/227 határozatot, amely módosítja a 2011/101/KKBP határozat 10. cikkét, három személyt töröl a korlátozó intézkedések hatálya alá tartozó személyeknek és szervezeteknek a 2011/101/KKBP határozat I. mellékletében foglalt jegyzékéből, valamint elhagyni rendeli a 2011/101/KKBP határozat azon személyek és szervezetek jegyzékét tartalmazó II. mellékletét, amelyek vonatkozásában a korlátozó intézkedéseket felfüggesztették.
                  
               
                     (3)
                  
                  
                     2022. február 17-én az (EU) 2022/226 bizottsági végrehajtási rendelet (4) ennek megfelelően módosította a 314/2004/EK rendelet III. mellékletét.
                  
               
                     (4)
                  
                  
                     A (KKBP) 2022/227 határozat végrehajtásához ezért uniós szintű szabályozás szükséges, különösen a gazdasági szereplők által valamennyi tagállamban történő egységes alkalmazás biztosítása céljából.
                  
               
                     (5)
                  
                  
                     A 314/2004/EK rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 314/2004/EK rendelet a következőképpen módosul:
            
                        1.
                     
                     
                        A 6. cikkben a (4) bekezdést el kell hagyni.
                     
                  
                        2.
                     
                     
                        A IV. mellékletet el kell hagyni.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 17-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  Lásd e Hivatalos Lap 5. oldalát.
         
            (2)  A Tanács 314/2004/EK rendelete (2004. február 19.) a zimbabwei helyzetre tekintettel hozott korlátozó intézkedésekről (HL L 55., 2004.2.24., 1. o.).
         
            (3)  A Tanács 2011/101/KKBP határozata (2011. február 15.) a zimbabwei helyzetre tekintettel hozott korlátozó intézkedésekről (HL L 42., 2011.2.16., 6. o.).
         
            (4)  Lásd e Hivatalos Lap 3. oldalát.